સૂત્રો પાસેથી મળતી માહિતી પ્રમાણે, મનસુખ શાહ વિદ્યાર્થીઓને નાપાસ કરવાની ધમકી આપતો અને બાદમાં વાલીઓ પાસેથી ઉંચી ફી ઉઘરાવતો. આ રીતે ડોનેશન લઈને મનસુખ શાહે રૂપિયા 250 કરોડનો વેપલો કર્યો હોવાનું સૂત્રો પાસેથી જાણવા મળ્યું છે. પરંતુ એસીબીના હાથ માત્ર વીસ લાખ રૂપિયા જ લાગ્યા છે. સુમનદીપ યુનિવર્સિટીમાં અનેક અધિકારીઓના બાળકો અભ્યાસ કરતા હોવાથી તેનો ભરપૂર લાભ મનસુખ શાહ ઉઠાવતા અને અધિકારીઓના સંતાનો પાસેથી મસમોટી ફી વસૂલતા હતા. તેમણે એક અધિકારીની પુત્રીને ફેઈલ કરી હતી. જેના કારણે અન્ય વિદ્યાર્થીઓમાં પણ ડર ફેલાયેલો રહેતો.